777 Charlie രക്ഷിത് ഷെട്ടിയുടെ 777 ചാര്ലിയില് നിന്നും ടോര്ച്ചര് സോംഗ് പുറത്തിറങ്ങി 777 ചാര്ലി News18 Malayalam Last Updated : September 10, 2021, 06:48 IST Share this: കന്നഡ സൂപ്പര്താരം രക്ഷിത് ഷെട്ടി നായകനായി അഞ്ചു ഭാഷകളിലായി പുറത്തിറങ്ങുന്ന ചിത്രമാണ് 777 ചാര്ലി. മുന്പ് പുറത്തിറക്കിയ ടീസറിന് മികച്ച സ്വീകാര്യത ലഭിച്ചിരുന്നു. ജാസി ഗിഫ്റ്റ് പാടിയ ആദ്യ ഗാനവും ശ്രദ്ധ നേടുന്നു. മലയാള താരങ്ങളും സംവിധായകരുമായ ജയസൂര്യ, ആസിഫ് അലി, നിമിഷ സജയന്, രജീഷ വിജയന്, സെന്തില് കൃഷ്ണ, അനു സിത്താര, സണ്ണി വെയിന്, മെറീന മൈക്കിള്, സുരഭി ലക്ഷ്മി, ടിനു പാപ്പച്ചന്, മുസ്തഫ, അനില് ആന്റോ, ശ്രീകാന്ത് കെ. വിജയന്, സന്ഫീര് കെ. തുടങ്ങിയവര് തങ്ങളുടെ ഒഫീഷ്യല് സോഷ്യല് മീഡിയ പേജുകളിലൂടെയാണ് ഗാനത്തിന്്റെ റീലീസ് നിര്വഹിച്ചത്. ഡിസംബര് 31 ന് ലോകമെമ്ബാടുമുള്ള തിയേറ്ററുകളില് ചിത്രം പ്രദര്ശനത്തിനെത്തും.ഏകാന്തതയില് തളച്ചിടപ്പെട്ട, പരുക്കനായ ധര്മ്മ എന്ന യുവാവിന്റെ ജീവിതത്തിലേയ്ക്ക് വികൃതിയായ ഒരു നായ്ക്കുട്ടി കടന്നു വരുന്നതും ഇവര് തമ്മിലുള്ള ആത്മബന്ധവുമാണ് ചിത്രം. നായകള്ക്ക് പ്രവേശനമില്ലാത്ത ഹൗസിംഗ് കോളനിയിലേക്ക് ചാര്ലിയെ ധര്മ എത്തിക്കുന്നതും അതിനെ തുടര്ന്ന് ധര്മക്ക് ചാര്ലി ഉണ്ടാക്കുന്ന പൊല്ലാപ്പുകളും നര്മ്മത്തിന്റെ മേമ്ബൊടിയോടെ ഗാനത്തില് അവതരിപ്പിച്ചിട്ടുണ്ട്. ചാര്ലിയുടെയും ധര്മയുടെയും മത്സരിച്ചുള്ള ഗംഭീര പ്രകടനം തന്നെയാണ് ഗാനരംഗത്തിന്റെ പ്രത്യേകത. ഒട്ടും നാടകീയത സൃഷ്ടിക്കാതെയുള്ള, ഇരുവരുടെയും അഭിനയമുഹൂര്ത്തങ്ങള് പകര്ത്തിയെടുക്കുന്നതില് അണിയറ പ്രവര്ത്തകരും വിജയിച്ചിട്ടുണ്ട്.മലയാളം, കന്നഡ, തമിഴ്, തെലുങ്ക്, ഹിന്ദി എന്നിങ്ങനെ അഞ്ചു ഭാഷകളിലായി പുറത്തിറങ്ങുന്ന ഈ ചിത്രത്തില്, അതാത് ഇന്ഡസ്ട്രികളിലെ അഞ്ചു പ്രമുഖരായ ഗായകരാണ് ഗാനം ആലപിച്ചിരിക്കുന്നത്.മലയാളിയായ നോബിന് പോളാണ് ചിത്രത്തിനു സംഗീതം പകരുന്നത്. ജാസി ഗിഫ്റ്റാണ് മലയാളത്തില് ടോര്ച്ചര് ഗാനം പാടിയിരിക്കുന്നത്. കാലങ്ങള്ക്കുശേഷവും മലയാളികള് ആഘോഷിക്കുന്ന ഏതാനും ഗാനങ്ങള് സൃഷ്ടിച്ച ജാസി ഗിഫ്റ്റ് തന്റെ തനതായ ശൈലിയില് ഒരിടവേളയ്ക്കുശേഷം 777 ചാര്ളിയില് ആലപിച്ചപ്പോള് അത് ഏറെ ആസ്വാദ്യകരമായ അനുഭവമായിരുന്നു! തമിഴില് ഗാനം പാടിയിരിക്കുന്നത് വിജയ് ചിത്രം മാസ്റ്ററിലെ വാത്തി റെയ്ഡ് പാടിയ ഗാന ബാലചന്ദര് ആണ്.കന്നഡയില് ഗാനം ആലപിച്ചിരിക്കുന്നത് ഇന്ത്യയിലെ തന്നെ മികച്ച ഗായകരിലൊരാളും സംഗീതസംവിധായകനുമായ വിജയ് പ്രകാശ് ആണ്. തെലുങ്കില് ഗായകനും സംഗീത സംവിധായകനുമായ റാം മിരിയാലയാണ് ടോര്ച്ചര് സോങ് ആലപിച്ചിരിക്കുന്നത്. ഹിന്ദിയില് ഗാനമാലപിച്ചിരിക്കുന്നത് രാജസ്ഥാനില് വളരെയേറെ ജനപ്രിയനായ ഗായകന് സ്വരൂപ് ഖാന് ആണ്.ചിത്രത്തിന്റെ ഒഫീഷ്യല് ടീസര് അഞ്ചു ഭാഷകളിലായി രക്ഷിത് ഷെട്ടിയുടെ ജന്മദിനത്തില് പുറത്തിറക്കിയിരുന്നു. മലയാളിയായ കിരണ് രാജ് സംവിധാനം ചെയ്യുന്ന 777 ചാര്ളിയുടെ മലയാളം പതിപ്പ് പൃഥ്വിരാജും, തമിഴ് പതിപ്പ് കാര്ത്തിക് സുബ്ബരാജും, തെലുങ്ക് പതിപ്പ് നാനിയുമാണ് അതാത് ഭാഷകളില് വിതരണം ഏറ്റെടുത്തിരിക്കുന്നത്.പരംവഹ് സ്റ്റുഡിയോയുടെ ബാനറില് ജി.എസ്. ഗുപ്ത, രക്ഷിത് ഷെട്ടി എന്നിവര് ചേര്ന്നാണ് നിര്മ്മാണം. സംഗീത ശൃംഗേരിയാണ് നായികയായി അഭിനയിക്കുന്നത്. ബോബി സിംഹയും ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. ചിത്രത്തില് വിനീത് ശ്രീനിവാസന് ആലപിക്കുന്ന രണ്ടു മലയാള ഗാനങ്ങളുണ്ട് എന്നതും ശ്രദ്ധേയമാണ്.ഛായാഗ്രഹണം: അരവിന്ദ് എസ്. കശ്യപ്, എഡിറ്റിംഗ്: പ്രതീക് ഷെട്ടി, വിവിധ ഭാഷകളിലെ സംഭാഷണം: കിരണ്രാജ് കെ., രാജ് ബി. ഷെട്ടി, അഭിജിത്ത് മഹേഷ് എന്നിവരാണ്. പ്രൊഡക്ഷന് മാനേജര്: ശശിധര ബി., രാജേഷ് കെ.എസ്. എന്നിവര്, വിവിധ ഭാഷകളിലെ വരികള്: മനു മഞ്ജിത്, ടിറ്റോ പി തങ്കച്ചന്, അഖില് എം ബോസ്, ആദി എന്നിവര്, ഡയറക്ഷന് ടീം: ശരത് മല്ലേഷ്, സൗരഭ് എ കെ, നിമിഷ കന്നത്ത്, കാര്ത്തിക് വട്ടികുട്ടി, ദാമിനി ധന്രാജ്, പ്രസാദ് കാന്തീരവ, നിതിന് രാമചന്ദ്ര, രക്ഷിത് കൗപ്പ് എന്നിവര്, പി.ആര്.ഒ.: മഞ്ജു ഗോപിനാഥ്, മീഡിയാ പാര്ട്ണര്: മൂവി റിപ്പബ്ലിക്, മാര്ക്കറ്റിംഗ്: ഹെയിന്സ്. Published by:user_57 First published: September 10, 2021, 06:47 IST 777 Charlie Rakshit Shetty 777 ചാര്ലി News18 Malayalam Last Updated : September 10, 2021, 06:48 IST Share this: